தமிழகத்தின் மிக முக்கியமான சுகாதார பிரச்னையாக உருவெடுத்துள்ளது டெங்கு காய்ச்சல். ஆகஸ்ட் மாதம் வரை 15 பேர் மட்டுமே இறந்ததாக அரசு தரப்பில் சொல்லப்படும் நிலையில், தமிழகத்தில் டெங்கு பாதிப்பால் இறந்தவர்களின் எண்ணிக்கை கடந்த இரு மாதங்களில் மட்டும் 100க்கும் அதிகம் என்கிறது நிஜ நிலவரம். தமிழகத்தில் டெங்கு பாதிப்பு அதிகம் நிகழும் பகுதி சேலம். தினமும் ஒன்று அல்லது இரண்டு பேர் என சேலம் அரசு மருத்துவமனையில் காய்ச்சலால் பாதிக்கப்பட்டவர்கள் அடுத்தடுத்து உயிரிழந்து வருகிறார்கள். இவர்கள் டெங்குக் காய்ச்சல் பாதிப்பால் தான் இறந்ததாகச் சொல்லப்படுகிறது.